EkBass/fiwiki-20250220-pages-articles huggingface dataset:
Guyanan ylänkö

pienoiskuva|Angelin putoukset, jotka laskevat Ayan Tepuylta Guyanan ylängöllä. Guyanan ylänkö on Etelä-Amerikan pohjoisosissa sijaitseva ylänkö. Brasilian, Guyanan ja Venezuelan rajalla olevan ylängön kallioperä koostuu prekambrisista, Guyanan massiiviin kuuluvista graniiteista sekä niiden päälle kerrostuneista, yli 1 700 miljoonaa vuotta vanhoista hiekkakivistä. Orinocojoen sivuhaarat virtaavat ylängön läpi ja muodostavat syviä, jyrkkäseinäisiä laaksoja, joiden väliin jää noin 120 tasalakista, hiekkakivestä eroosion kautta muodostunutta jäännösvuorta, tepuita. Näistä korkein on Guyanan ja Venezuelan rajalla oleva Roraima (2 810 m), kun taas suurin on 700 neliökilometrin laajuinen Ayan Tepuy (2 560 m), jonka laelta Angelin putoukset saavat vetensä. Vaikka Guyanan ylänkö on pääasiassa trooppisten sademetsien peittämää, kallioperän ravinneköyhyyden vuoksi alue on edelleen hyvin harvaan asuttua ja osin vielä tutkimatonta. Sen sijaan tepuiden eristäytyneet lakitasanteet saavat runsaasti sadetta, ja niillä kasvaa monia endeemisiä kasvilajeja. Guyanan ylängöltä tunnetaan yli 13 000 putkilokasvilajia, joista noin 40% on endeemisiä. == Katso myös == * Guayana == Lähteet == == Aiheesta muualla == * The Guiana Shield, the ‘greenhouse of the world’ Mongabay 2016 Luokka:Brasilian maantiede Luokka:Guyanan maantiede Luokka:Venezuelan maantiede Luokka:Etelä-Amerikan ylängöt Luokka:Seulonnan keskeiset artikkelit
Mongolian jääpallomaajoukkue

Mongolian jääpallomaajoukkue edustaa Mongoliaa kansainvälisissä jääpallokilpailuissa. Se on eräs uusimmista joukkueista kansainvälisillä jääpallokentillä. Joukkueen oli määrä osallistua jo vuoden 2005 MM-kisoihin Venäjällä, mutta se jäi pois viime hetkillä. MM-kisadebyyttinsä se teki vuoden 2006 Ruotsin kisoissa, missä se sijoittui lopulta B-sarjassa viidenneksi. Kisoissa joukkuetta valmensi ruotsalainen Kent Westberg. Aasian talvikisoissa 2011 Mongolian joukkue voitti hopeaa hävittyään loppuottelussa Kazakstanille 16–2. == Menestys maailmanmestaruuskilpailuissa == ==Pelaajat vuoden 2009 MM- turnauksessa== *1 Munkhbold Bayarsaikhan *2 Gan-Ochir Tseveen *3 Boris Chernyaev *4 Odsaikhan Tsogtsaikhan *9 Nyamdavaa Badarch *10 Neguun Ganbat *11 Myagmardorj Tsogoo *12 Munkhzaya Enkhtur *13 Mingunkhyag Davaadorj *14 Bayarsaikhan Jargalsaikhan *15 Tamir Bayasgalan *16 Enkh-Amgalan Erdenejav *17 Boldbayar Bayajikh *21 Dashnyam Batsukh ==Lähteet== Maajoukkue Luokka:Jääpallomaajoukkueet
Kadettilupaus

Kadettilupaus on lupaus, jonka Kadettikoulussa opiskelevat kadetit antavat liittyessään virallisesti kadettikuntaan. Lupauksessa he sitoutuvat upseerikunnan arvomaailmaan. Tämän lisäksi he ovat vannoneet aiemmin varusmiespalveluksessa sotilasvalan ja tulevat myöhemmin vannomaan yleisen virkavalan. Kadettilupauksen antamisen jälkeen kadetti hyväksytään jäseniksi Kadettitoverikuntaan (ent. Kadettioppilaskunta). Lupauksen teksti on: :Kadettilipun, sotilaan korkeimpien hyveiden, uskollisuuden ja miehuuden, kunnian ja toveruuden vertauskuvan edessä minä lupaan uhrata työni ja elämäni Isänmaalle. Kadettiaikanani ja sen jälkeen olkoon tunnukseni Suomen vapaus ja kansamme onni. Isien sankarimuisto säilyköön minulle pyhänä, ja sotilaan kunnia olkoon toimintani johtotähti. Ajatuksieni ja tekojeni kannustimet ja tavoitteet olkoot aina ylevät ja jalot. En karta työtä, en taistelua, en kärsimyksiä, en kuolemaa tämän lupauksen lunastamiseksi. Auttakoon Jumala minua olemaan kestävä kunnian tiellä. ==Katso myös== *Vala Luokka:Koulutus Suomen puolustusvoimissa Luokka:Valat
Rinat Šamsutov

Rinat Sagitjanovitš Šamsutov (; s. 12. kesäkuuta 1973) on venäläinen jääpalloilija, pelipaikaltaan keskikenttäpelaaja. Hän edustaa Elitserienissä pelaavaa IFK Rättvikiä. Šamsutov on Alma-Atan Dynamon kasvatti. Kasvattajaseurassaan hän saavutti Neuvostoliiton mestaruuden keväällä 1990 ja Neuvostoliiton hajottua sarjan aikana keväällä 1992 pronssia. Pronssikaudella hän oli sarjan maalitekijäkuningas. Hän vietti seurassa talveen 1993–1994 käytyään tosin välissä Uralets Uralskissa eli nykyisessä Akžaiykissä ja siirtyi Ruotsiin IFK Kungälviin. Samaisena talvena hän pelasi ensi kerran Kazakstanin maajoukkueessa ja edusti vuoden 1995 MM-kisoissa Kazakstania, joka osallistui silloin ensimmäisen kerran MM-kisoihin. Kungälvistä Šamsutov siirtyi kaudeksi 1996–1997 Katrineholms SK:iin. Samana talvena hän myös siirtyi edustamaan maajoukkuetasolla Venäjää. Kauden 1997–1998 hän vietti Sandvikens AIK:ssa, mistä palasi kuitenkin seuraavaksi kaudeksi takaisin Katrineholmiin. Siellä hän pelasi aina kauteen 2001–2002 saakka. Kaksi seuraavaa kautta eli 2002–2003 ja 2003–2004 hän pelasi Västerås SK:ssa ennen siirtymistään kaudeksi 2004–2005 Arkangelin Vodnikiin, missä hän voitti Venäjän mestaruuden, ja siirtyi sieltä seuraavaksi kaudeksi monien muiden Venäjän parhaiden pelaajien mukana Moskovan Dynamoon, missä on voittanut kuusi mestaruutta vuosina 2005–2013 . Venäjän maajoukkueessa Šamsutov edusti kaudella 1996 ja oli mukana Venäjän MM-joukkueessa vuoden 1997 kisoissa. Sen jälkeen hän on saavuttanut kolme MM-kultaa ja kolme MM-hopeaa vuosina 1997–2010. ==Saavutukset== Seurajoukkueissa * 1 Neuvostoliiton mestaruus Alma- Atan Dynamon riveissä kaudella 1990 * 1 IVY-mestaruuspronssi Alma-Atan Dynamon riveissä kaudella 1992 * 1 Ruotsin mestaruushopeaa 1998 Sandvikenin riveissä * 7 Venäjän mestaruutta vuosina 2006 Vodnikissa ja 2007, 2008, 2009, 2010, 2012 ja 2013 Moskovan Dynamossa * 1 Venäjän mestaruushopea kaudella 2011 Moskovan Dynamossa * SM-pronssi: 2021 (Narukerä) * 4 Jääpallon maailmancup voittoa: 2004 Vodnikin riveissä sekä 2006, 2007 ja 2013 Moskovan Dynamon riveissä * 4 Jääpallon Champions Cup voittoa: 2004 Vodnikin riveissä sekä 2006, 2008 ja 2013 Moskovan Dynamon riveissä * 5 Jääpallon Euroopan cup voittoa: 1997 Sandvikenin riveissä, 2004 Vodnikin sekä 2006, 2008 ja 2009 Moskovan Dynamon riveissä Maajoukkueessa * 3 maailmanmestaruutta vuosina 2001, 2006 ja 2008 * 3 maailmanmestaruushopeaa vuosina 1997, 2005 ja 2010 Henkilökohtaisesti. * IVY:n mestaruussarjan maalikuningas kaudella 1991–1992 ==Aiheesta muualla== * Rinat Šamsutov Bandysidan.nu-tietokannassa * Moskovan Dynamo: Rinat Šamsutov * Rusbandy: Rinat Šamsutov Luokka:Venäläiset jääpalloilijat Luokka:Kazakstanilaiset jääpalloilijat Luokka:Vuonna 1973 syntyneet Luokka:Elävät henkilöt
Todistajan vakuutus

Todistajan vakuutus on Suomessa totuusvakuutus, jonka oikeudessa todistajana kuultavana oleva henkilö antaa. Vakuutuksen rikkonutta voidaan rangaista rikoslain mukaisesti. Vakuudesta kieltäytynyttä voidaan pitää painostusvankeudessa enintään kuusi kuukautta, minkä jälkeen häntä voidaan rangaista todistajan niskoittelusta. Ennen vuoden 2016 alkua todistaja saattoi valita vakuuttavansa joko todistajanvalan tai todistajan vakuutuksen väliltä. Ero valan ja vakuutuksen välillä on, että valassa todistaja vannoi "Jumalan kautta" kun taas nykyään käytössä olevassa vakuutuksessa vannotaan neutraalimmin todistajan "omantunnon kautta". ==Todistajan vakuutuksen kaava== Todistajan vakuutuksen kaava on: "Minä N. N. lupaan ja vakuutan kunniani ja omantuntoni kautta, että minä todistan ja kerron kaiken totuuden tässä asiassa siitä mitään salaamatta tai siihen mitään lisäämättä taikka sitä muuttamatta." Aiemmin käytössä ollut todistajanvala kuului seuraavasti: ”Minä N. N. lupaan ja vannon kaikkivaltiaan ja kaikkitietävän Jumalan kautta, että minä todistan ja kerron kaiken totuuden tässä asiassa siitä mitään salaamatta tai siihen mitään lisäämättä taikka sitä muuttamatta.” Lain mukaan seuraavat eivät anna vakuutusta: alle 15-vuotiaat, henkilö joka on mielenterveydellisistä syistä kyvytön ymmärtämään vakuuden merkitystä, asianomistaja joka ei vaadi rangaistusta, samasta teosta syytetty jolla on välitön yhteys käsiteltävään syytökseen tai joka on saanut tästä tuomion aiemmin sekä nimetön todistaja. ==Totuusvakuutus== Asianosaista, joka ei ole syytetty, voidaan kuulustella totuusvakuutuksen nojalla. Tällaisen vakuutuksen kaava on: "Minä N. N. lupaan ja vakuutan kunnian ja omantuntoni kautta, että minä lausumassani kerron kaiken totuuden tässä asiassa siitä mitään salaamatta tai siihen mitään lisäämättä taikka sitä muuttamatta." ==Asiantuntijan vakuutus== Oikeudessa asiantuntijana kuultava henkilö antaa asiantuntijan vakuutuksen: "Minä N. N. lupaan ja vakuutan kunniani ja omantuntoni kautta, että minä todistan ja kerron kaiken totuuden tässä asiassa siitä mitään salaamatta tai siihen mitään lisäämättä taikka sitä muuttamatta." == Lähteet == ==Katso myös== *Vala *Virkavala *Väärä vala == Aiheesta muualla == *Oikeudenkäymiskaari Luokka:Prosessioikeus Luokka:Valat
Fabio Liverani

Fabio Liverani (s. 29. huhtikuuta 1976 Rooma, Italia) on entinen italialainen jalkapallovalmentaja ja entinen keskikenttäpelaaja. ==Ura== Liverani on 175 senttimetriä pitkä ja painaa 73 kilogrammaa. Hänen äitinsä on somali ja isä italialainen. Ammattilaisdebyyttinsä hän teki kaudella 1997/1997 tuolloin Serie C2:ssa pelanneessa Viterbesessä. Lopullisen läpimurtonsa hän teki kaudella 2000/2001 Perugiassa ja pelasi myös pian Italian maajoukkueessa. SS Lazion riveissä hän on voittanut Italian Cupin vuonna 2004. SS Laziossa pelillisesti hänen paras kautensa oli 2005/2006, jolloin hän muodosti Ousmane Dabon kanssa Lazion keskikentällä yhden Serie A:n parhaista pareista. Seuraavaksi kaudeksi hän siirtyi ilmaisella siirrolla Fiorentinaan, jossa hän pelasi seuraavat kaksi kautta auttaen joukkueen sijoittumaan kauden 2007/2008 päätteeksi neljänneksi Serie A:ssa. Toukokuussa 2008 hän teki kolmen vuoden sopimuksen Palermon kanssa. Palermossa hänet valittiin joukkueen kapteeniksi ja hän oli joukkueen keskikentän kantavia voimia seuraavat kolme kautta. Elokuun 30.päivä vuonna 2011 hän teki kahdenvuoden sopimuksen sveitsiläisjoukkue Luganon kanssa. Hän ei pelannut seurassa otteluakaan ja purki sopimuksensa marraskuussa 2011, johon hän päätti myös pelaajauransa. Tämän jälkeen hän hyväksyi Genoan tarjouksen juniorivalmentajan paikasta ja allekirjoitti sopimuksen 15.11.2011. Kesäkuussa 2013 Liveranista tuli Genoan edustusjoukkueen päävalmentaja. Genoa, Preziosi: "Ho scelto Liverani, sicuro delle sue qualità" Kausi 2013/14 alkoi joukkueelta kehnosti ja Liverani sai potkut jo syyskuussa 2013. Official: Genoa recall Gasperini ==Lähteet== Luokka:Italialaiset jalkapalloilijat Luokka:Somalialaiset jalkapalloilijat Luokka:Vuonna 1976 syntyneet Luokka:Elävät henkilöt
Denis In-Fa-Lin

Denis In-Fa-Lin (s. 21. helmikuuta 1979) on kazakstanilainen jääpalloilija, pelipaikaltaan keskikenttämies. Hän edusti vuosina 2006–2012 ruotsalaista Finspångs AIK:ta ja sen jälkeen IF Stjärnania. Stjärnanissa hän toimi pelaaja- valmentajana. In-Fa-Lin on Uralski Trubnikin kasvatti ja pelasi seurassa vuodet 1996–2000. Ruotsiin hän siirtyi aluksi Målilla GoIF Bandyyn ja sieltä Vetlanda BK:iin. Kauden 2004–2005 hän pelasi IFK Motalassa ennen siirtymistään Finspångsiin ja edelleen IF Stjärnanin riveihin. Vuodesta 2015 In-Fa-Lin on edustanut IF Tjustia. Hän lukeutuu myös Kazakstanin maajoukkueen vakiomiehistöön. Hänellä on Kazakstanin riveissä voitettu MM-pronssi Kazanin MM-kisoista 2005. Denis In-Fa-Linin isä Sergei In-Fa-Lin on myös menestynyt jääpalloilija. ==Lähteet== *Bandysidan-sivustolla == Viitteet == Luokka:Kazakstanilaiset jääpalloilijat Luokka:Vuonna 1979 syntyneet Luokka:Elävät henkilöt
Sergei In-Fa-Lin

Sergei "Sigge" Vladmirovitš In-Fa-Lin (s. 3. kesäkuuta 1966, Nižni Tagil, Sverdlovskin alue) on venäläinen jääpallon pelaaja, pelipaikaltaan keskikenttämies, sekä valmentaja. Hän on pelannut viime vuodet Ruotsissa Vetlanda BK:n joukkueessa. Valmentajana hän työskennellyt Ruotsissa ja Venäjällä sekä Latvian ja Kazakstanin maajoukkueiden MM-kisojen päävalmentajana. In-Fa-Lin aloitti uransa kaudella 1983/1984 Uralski Trubnikissa, mistä hän siirtyi seuraavaksi kaudeksi SKA Sverdlovskiin ja pelasi joukkueessa aina vuoteen 1993 saakka. Sverdlovskissa, joka nykyään tunnetaan nimellä Jekaterinburg, hän voitti vuonna 1990 Neuvostoliiton mestaruuspronssia ja 1992 IVYn mestaruushopeaa. Kaudella 1993 Sergei In-Fa-Lin siirtyi Ruotsiin. Hänen ensimmäinen ruotsalaisseuransa oli Nässjö IF ja heti seuraavana kautena IFK Motala, missä vietti kahden kauden ajan. Hän pelasi MM- hopeaa saavuttaneessa Venäjän jääpallomaajoukkueessa Ruotsin MM-turnauksessa. Hän pelasi Neuvostoliiton ja Venäjän maajoukkueissa yhteensä 17 ottelua. Kauden 1998/1999 hän pelasi Stångebrossa ja kauden 2000 Edsbyns IF:ssä, minkä jälkeen siirtyi seuraansa pääsarjajoukkue Vetlanda BK:hon, jossa hän pelaamisen lisäksi aloitti kaudella 2004 pelaavana apuvalmentajana. Tämä rooli säilyi vielä hänen siirryttyään IF Stjärnanin riveihin syksyllä 2010. Sergei In-Fa-Lin pelaajauraa kesti 44-vuotiaaksi asti aina kevääseen 2010, jonka jälkeen hän siirtyi valmennustehtäviin. Hän toimi sen jälkeen Vetlanda BK:n organsiaatiossa ja Sandviken AIK:ssa sekä Ruotsin nuorten maajoukkueissa valmentajana. Lisäksi hän toimi ensin vuosien 2014, 2015, 2016 ja 2017 MM- kisoissa Latvian maajoukkueen päävalmentaja sekä sen jälkeen vuosien 2018 ja 2019 MM-kisoissa Kazakstanin maajoukkueen päävalmentajana. Vuonna 2019 hänestä tuli Elitserieniin nousseen Åby/Tjureda IF:n päävalmentaja. Sergei In-Fa-Linin isoisä oli Koreasta Venäjälle muuttanut siirtolainen. Sergein poika Denis In- Fa-Lin on myös huipputason jääpalloilija, joka on pelannut Kazakstanin maajoukkueessa. ==Saavutukset== Seurajoukkueissa * Neuvostoliiton mestaruuspronssia vuonna 1990 SKA-Sverdlovskin riveissä, * IVY:n mestaruushopeaa 1992 SKA-Sverdlovskin riveissä, == Lähteet == ==Aiheesta muualla== * Profiili Bandysidan.nu-sivustolla Luokka:Venäläiset jääpalloilijat Luokka:Vuonna 1966 syntyneet Luokka:Elävät henkilöt
HK Jenisei Krasnojarsk

Jenisei () on venäläinen jääpalloseura Krasnojarskista. Se pelaa Venäjän jääpallon superliigassa. Jenisei oli yksi Neuvostoliiton menestyneimpiä jääpalloseuroja. 1980-luku oli Jenisein kulta-aikaa, se voitti vuosina 1980-1991 Neuvostoliiton mestaruuden 11 kertaa, vuonna 1990 se oli hopealla. Maailmancupin seura voitti 1980-luvulla kahdesti. Neuvostoliiton hajottua menestystä ei tullut enää entiseen tahtiin. 1990-luvun lopulla seura kuitenkin palasi maan huipulle. ==Saavutukset== Saavutuksia Neuvostoliiton mestaruussarjassa: * 11 kultaa 1980, 1981, 1982, 1983, 1984, 1985, 1986, 1987, 1988, 1989, 1991 * 1 hopea 1990 * 1 pronssi 1978 Saavutuksia Venäjän mestaruussarjassa: * 5 kultaa 2001, 2014, 2015, 2016, 2021 * 4 hopeaa 1999, 2000, 2003, 2018 * 4 pronssia 2010, 2012, 2013, 2020 4 Jääpallon maailmancupin voittoa: 1982, 1984, 2011, 2015 ==Lähteet== ==Aiheesta muualla== * http://www.enisey-krasnoyarsk.ru/ Luokka:Venäläiset jääpalloseurat Luokka:Vuonna 1934 perustetut urheiluseurat Luokka:Krasnojarskin urheilu
Jenisei Krasnojarsk

Jenisei Krasnojarsk tarkoittaa seuraavia asioita: * FK Jenisei Krasnojarsk, jalkapalloseura * HK Jenisei Krasnojarsk, jääpalloseura.
Mihail Leštšinski

Mihail Mihailovitš Leštšinski (, 19. toukokuuta 1958 – 7. toukokuuta 2006) oli venäläinen jääpalloilija, pelipaikaltaan maalivahti. Leštšinski aloitti jääpallon peluun krasnojarskilaisessa junioriseurassa Brigatinassa. Koko aikuisiän uransa hän pelasi Krasnojarskin Jenisein joukkueessa, missä hän debytoi vuonna 1976. Hän pelasi joukkueessa kaikkiaan 15 vuoden ajan, ja tuolle ajalle ajoittuivat myös seuran historian menestyksekkäimmät vuodet: vuonna 1978 pronssia ja vuosina 1980–1991 kaikkiaan 11 Neuvostoliiton mestaruutta sekä yksi hopea, Neuvostoliiton cupin voitto 1984 ja maailmancupin voitto 1982 ja 1984. Leštšinski kuoli auto-onnettomuudessa 47-vuotiaana 7. toukokuuta 2006. Luokka:Neuvostoliittolaiset jääpalloilijat Luokka:Venäläiset jääpalloilijat Luokka:Liikenneonnettomuudessa kuolleet Luokka:Vuonna 1958 syntyneet Luokka:Vuonna 2006 kuolleet
Sergei Lomanov (1957)

Sergei Lomanov (s. 22. toukokuuta 1957) on venäläinen entinen jääpalloilija, pelipaikaltaan hyökkääjä. Nykyään hän toimii valmennustehtävissä. Lomanov pelasi suurimman osan urastaan Jenisei Krasnojarskissa. Hän aloitti joukkueessa kaudella 1973/1974 ja voitti kaikkiaan 10 kertaa Neuvostoliiton mestaruuden, kerran pronssia, kerran Neuvostoliiton cupin ja kahdesti maailmancupin. Koko 1980-luvun vuodet hän lukeutui myös Neuvostoliiton maajoukkueen vakiopelaajiin ja voitti joukkueessa kolme maailmanmestaruutta, kaksi MM-hopeaa ja yhden -pronssin. Kaudeksi 1980/1990 hän siirtyi Ruotsiin Sirius BK:hon, missä pelasi aina vuoteen 1995 saakka. Lomanov palasi vielä peliuransa viimeiseksi kaudeksi 1995/1996 Jeniseihin ennen kuin siirtyi seuran valmentajaksi. Hän toimi seuran valmentajana aina vuoteen 2005 saakka. Tuona aikana joukkue voitti kerran Venäjän mestaruuden ja sijoittui neljästi hopealle. 2006 Ruotsin MM-kisoissa hän valmensi yhdessä Vladimir Jankon kanssa Venäjän maajoukkueen maailmanmestaruuteen. Kaudella 2006/2007 hän valmentaa Moskovan Dynamoa. Sergei Lomanovin poika Sergei Lomanov junior (s. 1980) on myös menestynyt jääpalloilija. ==Aiheesta muualla== * Profiili IBDB:ssä Luokka:Venäläiset jääpalloilijat Luokka:Neuvostoliittolaiset jääpalloilijat Luokka:Venäläiset jääpallovalmentajat Luokka:Vuonna 1957 syntyneet Luokka:Elävät henkilöt
Sergei Lomanov

Sergei Lomanov on seuraavien henkilöiden nimi: * Sergei Lomanov (s. 1957), venäläinen jääpalloilija ja jääpallovalmentaja * Sergei Lomanov (s. 1980), venäläinen jääpalloilija, edellisen poika
Everybody Knows This Is Nowhere

Everybody Knows This Is Nowhere on kanadalaisen muusikon Neil Youngin toinen sooloalbumi. Se oli hänen ensimmäinen albuminsa Crazy Horse -yhtyeen kanssa. Albumi sisältää klassikoiksi muodostuneet kappaleet "Cinnamon Girl", "Down by the River" ja "Cowgirl in the Sand". ==Kappalelista== Kappaleet: ==Singlet== *Cinnamon Girl (1970) ==Muusikot== * Neil Young - laulu, kitara * Danny Whitten - kitara * Ralph Molina - rummut * Billy Talbot - basso == Lähteet == == Aiheesta muualla == * luokka:Neil Youngin albumit luokka:Vuoden 1969 albumit
Eurooppa-päivä

Eurooppa-päivää vietetään Euroopassa 9. toukokuuta Schuman-julistuksen kunniaksi. Robert Schuman esitti 9. toukokuuta 1950 ehdotuksensa yhtenäisen Euroopan luomisesta välttämättömänä rauhanomaisten suhteiden ylläpitämiseksi, sisältäen aloitteen hiili- ja teräsyhteisön perustamisesta. Tätä ehdotusta, joka tunnetaan nimellä Schumanin julistusSchumanin julistus suomeksi, Europa.eu pidetään Euroopan unionin perustamisen ensimmäisenä askeleena. Nykyään toukokuun 9. päivästä on tehty Euroopan unionin symboli (Eurooppa- päivä), joka yhdessä yhteisen valuutan (euro), lipun ja kansallishymnin kanssa identifioi Euroopan unionin poliittisena toimijana. Eurooppa-päivä on tarkoitettu unionin kansoja ja kansalaisia yhdistävien juhlallisuuksien päiväksi. Eurooppa-päivän tapahtumia Suomessa järjestää kansalaisjärjestö Eurooppalainen Suomi yhteistyössä Euroopan komission Suomen-edustuston, Euroopan parlamentin Suomen-toimiston, Suomen ulkoministeriön ja Eurooppanuorten kanssa.Eurooppa-päivä, Europa.eu Vuonna 2019 Eurooppa-päivän kansanjuhla järjestettiin Helsingissä, Kampin Narinkkatorilla, johon osallistui yli neljätuhatta ihmistä. Ohjelmaan kuului kulttuuriesityksiä, paneelikeskusteluja ja paljon tekemistä koko perheelle. Euroopan unionin eri instituutiot ovat myös perinteisesti juhlistaneet päivää avoimilla ovilla. Vuonna 2023 Ukrainan presidentti Volodymyr Zelenskyi allekirjoitti määräyksen, jonka nojalla 9. toukokuuta maassa juhlitaan Eurooppa-päivää eikä voitonpäivää, joka siirrettiin 8. toukokuulle. Taustalla oli halu ottaa etäisyyttä maan neuvostoaikaisesta historiasta. == Lähteet == == Aiheesta muualla == Luokka:Euroopan unioni Luokka:Toukokuun juhlapäivät Luokka:Suomen liputuspäivät
Hieta

Hieta tarkoittaa seuraavia: * hieta, maalaji * hieta-ahvenet, ahvenkalojen heimo * Hieta, kylä Karkussa Sastamalassa ==Sukunimenä== * Heli Hieta (s. 1966), kuvittaja ja kuvataiteen opettaja * Risto Hieta (s. 1956), roolipelien suunnittelija * Pekka Hieta (s. 1953), jalkapalloilija. Luokka:Luettelot henkilöistä sukunimen mukaan
Multa

thumb|Multaan istutettuja kasveja. Multa on kasvien kasvualustaksi sopivaa kivennäismaan ja humuksen seosta. Multa vaihtelee käyttötarkoituksen mukaan koostumukseltaan ja muilta ominaisuuksiltaan. Multavuus tarkoittaa eloperäisen aineksen osuutta kuivatussa maanäytteessä. Maa jaetaan kuuteen multavuusluokkaan: * vähämultainen (vm) < 3 % * multava (m) 3–6 % * runsasmultainen (rm) 6–12 % * erittäin runsasmultainen (erm) 12–20 % * multamaa (Mm) 20–40 % * turvemaa (tm) > 40 % Säkkimulta on tarkoitettu maanparannukseen, ja sitä sekoitetaan istutuksen yhteydessä pohjamaahan. Irtomultaa voidaan käyttää viherrakentamiseen uuden pihan tai isompien kukkapenkkien perustamisessa. Siinä on suurempi kivennäismaa-ainespitoisuus kuin säkkimullassa, mikä tekee siitä rakenteeltaan kestävämpää. Erilaisiin käyttökohteisiin tarkoitetut irtomullat eroavat toisistaan muun muassa lannoituksen määrän, kalkituksen, rakenteen, vedenläpäisevyyden ja multavuuden mukaan. Istutusmulta on yleiskasvualusta, jota käytetään pensas-, puu- ja perennaistutuksiin sekä nurmikoiden kasvualustana. Havupuumultaa käytetään hapanta maata suosiville kasveille, kuten havuille ja varvuille. Viljelymulta on kuohkeaa ja multavaa, ja sitä käytetään esimerkiksi kasvimaalla, kasvihuoneviljelyssä ja kesäkukkaistutuksissa. Ruukkukasvien kasvualustana käytettäviä, ominaisuuksiltaan erilaisia multatyyppejä ovat esimerkiksi taimimulta, kukkamulta, kesäkukkamulta, yrttimulta, kestomulta, altakastelumulta, orkideamulta ja kaktusmulta. Puutarhamullat sisältävät käyttötarkoituksesta riippuen erilaisia turvelaatuja, kompostia, hiekkaa tai savea. ==Lähteet== Luokka:Maalajit
Maalajite

Maalajite on kivennäismaasta erotettavissa oleva tietynkokoisia maarakeita sisältävä osa. Maalajitteet nimetään raekoon perusteella. Kivennäismaalaji nimetään sen mukaan, mitä maalajitetta siinä on eniten. Tätä lajitteiden jaottelua käytetään maataloudessa, metsätaloudessa ja geologiassa. Se vastaa myös aiemmin käytettyä rakennusteknistä luokitusta (RT-luokitus), joka on korvattu GEO-luokituksella. == Maatalouden käyttämä jaottelu == Seuraavassa ensin maalajitteen nimitys, lyhenne ja rakeiden läpimitta. * Lohkareet (Lo) >200 mm * Kivet (Ki) 20...200 mm * Sora (Sr) 2...20 mm ** Karkea sora (KSr) 6...20 mm ** Hieno sora (HSr) 2...6 mm * Hiekka (Hk) 0,2...2 mm ** Karkea hiekka (KHk) 0,6...2 mm ** Hieno hiekka (HHk) 0,2...0,6 mm * Hieta (Ht) 0,02...0,2 mm ** Karkea hieta (KHt) 0,06...0,2 mm ** Hieno hieta (HHt) 0,02...0,06 mm * Hiesu (Hs) 0,002...0,02 mm ** Karkea hiesu (KHs) 0,006...0,02 mm ** Hieno hiesu (HHs) 0,002...0,006 mm * Saviaines eli saves (S) <0,002 mm ** Karkea savi 0,0002...0,002 mm ** Hieno savi <0,0002 mm == Rakennustekniikan käyttämä jaottelu == Geoteknisessä maalajiluokituksessa kivennäismaalajien maalajitteet luokitellaan päälajitteiksi ja alalajitteiksi. K-H. Korhonen & R. Gardemeister & M. Tammirinne: Geotekninen maaluokitus. VTT Geotekniikan laboratorio, tiedonanto 14. Otaniemi 1974 ISBN 951-38-0096-2. Alalajitteiden nimiä ei käytetä maalajien niminä. Hienoaines (Hi) on savi ja silttilajitteen yhteisnimitys, hienoaineksen raekoko on ≤0,06 mm. * Lohkareet (Lo) >600 mm * Kivet (Ki) >60...600 mm ** Suuret kivet >200...600 mm ** Pienet kivet >60...200 mm * Sora (Sr) >2,0...60,0 mm ** Karkea sora >20,0...60,0 mm ** Keskisora >6,0...20,0 mm ** Hienosora >2,0...6,0 mm * Hiekka >0,06...2,0 mm ** Karkea hiekka >0,6...2,0 mm ** Keskihiekka >0,2...0,6 mm ** Hieno hiekka >0,06...0,2 mm * Siltti (Si) >0,002...0,06 mm ** Karkea siltti >0,02...0,06 mm ** Keskisiltti >0,006...0,02 mm ** Hieno siltti >0,002...0,006 mm * Savi (Sa) ≤0,002 mm == Katso myös == * Maalaji == Lähteet == * V.T. Aaltonen et al.: Maaperäsanaston ja maalajien luokituksen tarkistus v. 1949. Maataloustieteellinen aikakauskirja 21 (1949):37–66. === Viitteet === Luokka:Sedimentologia Luokka:Maaperätiede Luokka:Maa- ja vesirakennus Luokka:Kasvitalous
Palo Alto

Palo Alto on kaupunki Kaliforniassa Yhdysvalloissa. Palo Alto sijaitsee San Franciscon lahden ympäristön metropolialueella. Hallinnollisesti se kuuluu Santa Claran piirikuntaan. Kaupunki sijaitsee Piilaaksossa ja siellä sijaitsevat Hewlett-Packardin, VMwaren, Facebookin ja Space Systems/Loralin pääkonttorit. Vuonna 2007 Palo Altossa toimi yhteensä 10 175 yritystä. Vuoden 2020 väestönlaskennan mukaan kaupungin asukasluku on 68 572\. Palo Alton pinta-ala on 62 neliökilometriä. Palo Alton läheisyydessä toimiva Stanfordin yliopisto on kaupungin suurin työnantaja ja veronmaksaja. ”El Palo Alto” tarkoittaa korkeata puuta. Espanjalaiset löytöretkeilijät leiriytyivät vuonna 1769 erään yhä olemassa olevan punapuun juurelle ja nimesivät alueen sen mukaan. == Väestö == Palo Alton asukkaista 56,3 prosenttia on valkoisia, 33,3 aasialaisia ja 5,7 latinoja (heidät on laskettu myös valkoisiin). 34,0 prosenttia asukkaista on syntynyt ulkomailla ja 38,5 puhuu kotonaan jotakin muuta kieltä kuin englantia. Yli 25-vuotiaista 97,5 prosenttia on käynyt high schoolin ja 82,7 prosenttia on suorittanut vähintään alemman korkeakoulututkinnon. Kaupunkilaisten työmatkan keston keskiarvo on 25 minuuttia. == Stanfordin yliopisto == Yksi maailman johtavista opetusinstituutioista Stanfordin yliopisto sijaitsee aivan Palo Alton kupeessa. Yksityisessä yliopistossa opiskelee 16 430 oppilasta. Henkilökuntaa on kaikkiaan 2219 henkilöä, joista Nobel-palkittuja on 17 kpl. Senaattori Leland Stanford perusti Stanfordin yliopiston vuonna 1885 yhdessä vaimonsa Janen kanssa. == Teknologiayrityksiä == Palo Alton alueella on paljon teknologiayritysten tutkimuskeskuksia ja pääkonttoreita mm. Hewlett-Packard (HP), VMware, Tesla, Ford Research and Innovation Center, PARC, Skype, Lockheed Martin, Apple, Google, Facebook, Logitech, Pinterest, ja PayPal. == Lähteet == == Aiheesta muualla == * Kaupungin verkkosivusto Luokka:Kalifornian kaupungit Luokka:Santa Claran piirikunta
Ržev

Ržev () on pohjoisin Volga-joen varrella oleva kaupunki Tverin alueella Länsi- Venäjällä. Se sijaitsee Moskovan ja Riian välisen radan ja maantien varrella. Ržev on Tverin alueen toiseksi suurin kaupunki: sen väkiluku vuonna 2010 oli 62 026 asukasta. ==Historiaa== Ržev on yksi Länsi-Venäjän vanhimpia kaupunkeja, se on paikallisten mukaan mainittu Novgorodin laissa 1019 ja viimeistään kronikoissa 1216, jolloin se oli Toropetsin ruhtinaan Mstislav Mstislavitšin hallussa (Aleksanteri Nevalaisen isoisä). Rževista taistelivat sekä Novgorodin tasavalta, Smolensk ja Vladimir-Suzdal. Venäjän mongolivalloituksen jälkeen se jäi Smolenskin suvulle, joka teki kaupungista pääkaupunkinsa. Kaupunki tuhoutui lähes täysin miehityksessä ja lukuisissa taisteluissa alueesta 1941–1943. ==Nykyään== Kaupungin lähistölle on sijoitettu ilmapuolustuksen ilma­torjunta­-armeijakunnan esikunta ja joukkoja. Ržev on Salon kaupungin ystävyyskaupunki. ==Lähteet== == Aiheesta muualla == * paikallinen portaali Luokka:Tverin alueen kaupungit
Eddie Gomez

Edgar "Eddie" Gomez (s. 4. lokakuuta 1944 San Juan) on Puerto Ricossa syntynyt jazzmuusikko, joka tunnetaan yhtenä jazzmusiikin arvostetuimmista kontrabasson soittajista. Gomez kasvoi New Yorkissa ja opiskeli musiikkia Juilliardissa. Hän soitti Newport Festival Youth Bandissa vuosina 1959–1961. Gomez nousi 1970-luvulla kuuluisuuteen, ja on sen jälkeen työskennellyt esimerkiksi Miles Davisin, Dizzy Gillespien, Bill Evansin, Gerry Mulliganin, Benny Goodmanin, Buck Claytonin, Marian McPartlandin, Paul Bleyn, Wayne Shorterin, Herbie Hancockin, Tony Williamsin, Chick Corean ja Carli Muñozin kanssa. Ehkä merkittävin yhteistyökumppani oli Bill Evans, jonka triossa Gomez soitti yhteensä 11 vuotta (1966 – 1977) osallistuen sen maailmankiertueisiin. Gomezin ura koostuu pääasiassa säestäjänä työskentelystä, mutta hän on studiomuusikon uran lisäksi levyttänyt joukon levyjä omalla nimellään. == Diskografiaa == ===Sessiomuusikko=== Paul Bley *Barrage (ESP-Disk, 1965) Chick Corea *The Leprechaun (1976) *The Mad Hatter (1978) *Friends (1978) *Three Quartets (1981) Bill Bruford and Ralph Towner *If Summer had its Ghosts (1997) Bill Evans *A Simple Matter of Conviction (Verve, 1966) *California Here I Come (Verve, 1967) *Bill Evans at the Montreux Jazz Festival (Verve, 1968) *What's New (Verve, 1969) *Autumn Leaves (Lotus, 1969) *Jazzhouse (Milestone, 1969) *You're Gonna Hear From Me (Milestone, 1969) *From Left to Right (MGM, 1970) *Quiet Now (Charly, 1970) *Montreux II (CTI, 1970) *The Bill Evans Album (Columbia, 1971) *Living Time George Russell Orchestra kanssa(Columbia, 1972) *The Tokyo Concert (Fantasy, 1973) *Eloquence (Fantasy, 1973) *Half Moon Bay (Milestone, 1973) *Since We Met (Fantasy, 1974) *Re: Person I Knew (Fantasy, 1974) *Symbiosis (MPS, 1974) *But Beautiful (Milestone, 1974) *Blue in Green: The Concert in Canada (Milestone, 1974) *Intuition (Fantasy, 1974) *Montreux III (Fantasy, 1975) *Crosscurrents (Fantasy, 1977) *I Will Say Goodbye (Fantasy, 1977) *You Must Believe in Spring (Warner Bros., 1977) Art Farmer *Yama with Joe Henderson (CTI, 1979) Mick Goodrick *In Pas(s)ing (ECM, 1979) '"With Jack DeJohnette"' "New directions in Europe (ECM, 1980) Mike Nock *Ondas (ECM, 1981) Masahiko Satoh *Amorphism (1985) Eugenio Toussaint *Oinos (Música para beber vino) (2008) Ralph Towner *Batik (ECM, 1978) *Old Friends, New Friends (ECM, 1979) Jack Wilkins *Merge (Chiaroscuro, 1977) Joanne Brackeen *Keyed In (Tappan Zee Records – JC 36075, 1979) *Ancient Dynasty (Tappan Zee Records – JC 36593, 1980) *Where Legends Dwell (Ken Music, 1992) OCLC 26472759 Gabriel Vicéns *Point In Time (2012) http://www.gabrielvicens.com Steps Ahead *Smokin' in the Pit (1980) *Steps Ahead (1983) === Sooloura === *Down Stretch (1976) *Gomez (1984) *Discovery (1985) *Trio (1986) *Mezgo (1986) *Power Play (1987) *Street Smart (1989) *Next Future (1992) *Dedication (1998) *Live in Japan (2003) *Jazz Fiddler on the Roof (2004) *Art of the Heart (2006) ==Aiheesta muualla== Gomez, Eddie viralliset kotisivut Luokka:Puertoricolaiset jazzmuusikot Luokka:Puertoricolaiset kontrabasistit Luokka:Jazzkontrabasistit Luokka:Vuonna 1944 syntyneet Luokka:Elävät henkilöt
Vladikavkaz

Vladikavkaz (, , ), aiemmin Dzaudžikau ja Ordžonikidze (), on Pohjois-Ossetia-Alanian tasavallan pääkaupunki Venäjän federaatiossa. Kaupunki sijaitsee tasavallan kaakkoisosassa Kaukasusvuoriston juurella, Terek-joen varrella. Vuonna 2010 kaupungin väkiluku oli 311 693 henkeä. ==Historiaa== Vuosina 1931–1944 ja uudelleen 1954–1990 kaupungin nimi oli Ordžonikidze georgialaisen kommunistin Grigori Ordžonikidzen mukaan. Vuosina 1944–1954 kaupunki oli virallisesti osseetin kielestä johdettu Dzaudžikau. ===Asukasluvun kehitys=== Taulukko kuvaa kaupungin väkiluvun kehitystä. Vuosi 1959 1970 1979 1989 2002 2010 Väkiluku Kaupungin merkittävin urheiluseura on jalkapallojoukkue FC Alania Vladikavkaz. Kansantanssiryhmä Alan on saavuttanut ulkomaistakin menestystä. Maailmankuulu kapellimestari Valeri Gergijev on osseettiAnteeksi, puhutteko osseettia? Turun Sanomat 10.8.2008 ja asui lapsuutensa kaupungissa. Sieltä on kotoisin myös muun muassa Georgian patriarkka Ilia II. Vladikavkazissa on muun Pohjois-Kaukasian tavoin ollut rauhatonta. Kaupungissa on tehty pommi-iskuja 1999 ja 2008. Kaupungin pormestari Vitali Karajev ammuttiin 26. marraskuuta 2008 ja paikallinen liikemies tovereineen seuraavana päivänä. Surmien on uskottu liittyvän luvattoman vodkan markkinaosuuksien uusjakoon. 9\. syyskuuta 2010 kaupungin torilla räjähti autopommi. Pommi-iskussa kuoli 16 ihmistä ja haavoittui toistasataa.La Jordana 10.9.2010 == Kuvia == Kuva:Tram on Mira avenue, Vladikavkaz.jpg|Näkymä Ave. Miralta (2013). Kuva:MechetVladik.jpg|Muktarovin moskeija (sijaitsee Tarekjoen äärellä). Kuva:Армянская Церковь, г.Владикавказ.jpg|Armenalainen kirkko (1843) Vladikavkazissa. Kuva:Vladikavkaz.040.Ossetian Church of the Nativity of the Blessed Virgin Mary (1823).jpg|Sisänäkymä Neitsyt Marialle omistetusta ortodoksikirkosta (1823). Kuva:New Church in Vladikavkaz.jpg|Uudempi ortodoksikirkko. Kuva:Stolovaya Mt from Vlz November 2009.jpg | Läheinen Stolovaja-vuori kaupungista nähtynä. Kuva:Vladikavkaz Universitet.jpg|Vladikavkazin yliopistoa. Kuva:Vladikavkaz railroad station.JPG| Rautatieasema. Kuva:Stadium Spartak Vladikavkaz.JPG| Vladikavkazin Spartak-stadion. == Ystävyyskaupungit == * Ardahan, Turkki * Asheville, Yhdysvallat * Kărdžali, Bulgaria * Mahatškala, Venäjä * Naltšik, Venäjä * Vladivostok, Venäjä ==Lähteet== ==Aiheesta muualla== Luokka:Pohjois-Ossetia-Alanian kaupungit
Oberkommando des Heeres

Oberkommando des Heeres tai OKH oli Saksan armeijan maavoimien yleisesikunta toisen maailmansodan aikana. Periaatteessa OKH:ta johti Oberkommando der Wehrmacht, eli Wehrmachtin pääesikunta, mutta käytännössä vuodesta 1941 alkaen OKW vastasi länsirintaman sodanjohdosta, kun taas OKH johti itärintamaa. Vuonna 1941 käytyjen Moskovan taisteluiden aikana Adolf Hitler ryhtyi itse OKH:n päälliköksi. Armeijan komentajat () olivat: * 1935–1938 Generaloberst Werner von Fritsch * 1938 – 19. joulukuuta 1941 sotamarsalkka Walther von Brauchitsch * 19. joulukuuta 1941 – 30. huhtikuuta 1945 Führer Adolf Hitler * 30. huhtikuuta – 8. toukokuuta 1945 sotamarsalkka Ferdinand Schörner Luokka:Wehrmacht
Kalatš (Voronežin alue)

Kalatš () on kaupunki ja Kalatšin piirin keskus Voronežin alueella Venäjällä. Kaupungin asukasluku vuonna 2010 oli 20 454. ==Lähteet== ==Aiheesta muualla== Luokka:Voronežin alueen kaupungit
Eläinten karnevaali

Eläinten karnevaali (Le carnaval des animaux) on ranskalaisen säveltäjä Camille Saint-Saënsin 14-osainen sarja pienelle orkesterille. Teoksen alaotsake on ”eläintieteellinen fantasia”. Eläinten karnevaali on sävelletty helmikuussa 1886, kun Saint-Saëns oli lomalla pienessä itävaltalaisessa kylässä. Kuten teoksen nimestä voi päätellä, on kyseessä eläinaiheista ohjelmamusiikkia. Jokainen osa kuvaa tiettyä eläintä. Saint-Saëns epäili humoristisen teoksen vahingoittavan mainettaan vakavan musiikin säveltäjänä, joten hän kielsi esittämästä teosta kantaesityksen jälkeen. Kielto ei koskenut Joutsen-osaa, ja esityskielto oli tarkoitettu raukeavaksi säveltäjän kuoleman jälkeen. Saint-Saënsin kuoltua teoksesta tulikin hänen suosituimpiaan. Eläinten karnevaalia käytetään paljon klassisen musiikin opettamisessa lapsille. ==Teoksen osat== #Introduction et marche royale du Lion (Johdanto ja leijonan kuninkaallinen marssi) – tässä osassa kuullaan leijonan karjuntaa #Poules et Coqs (Kanat ja kukot) – tässä osassa puhaltimet kiekuvat #Hémiones (animaux véloces) (Villiaasit (nopeat eläimet)) – erittäin nopea piano-osuus #Tortues (Kilpikonnat) – osan melodia on muunnelma Jacques Offenbachin operetin Orfeus manalassa kuuluisasta can-canista, mutta nopeutta on hidastettu huomattavasti #L’Éléphant (Norsut) – tämä melodia taas on Hector Berliozin ”Dances des sylphes” kontrabassolle sovitettuna #Kangourous (Kengurut) – pianot kuvaavat kenguruiden loikkimista #Aquarium (Akvaario) – puhaltimien ja pianojen osuus kuvaa välkehtivää akvaariota #Personnages à longues oreilles (Pitkäkorvaiset olennot) – tämä epäsovinnainen osa viittaa kriitikoihin ja kuvastaa Saint-Saënsin huumorintajua #Le coucou au fond des bois (Käki metsän syvyydessä) – klarinetti kukkuu pianojen säestäessä rauhallisesti #Volière (Lintuhäkki) – puhaltimien hallitsema osa #Pianistes (Pianistit) – pianistit soittavat yksitoikkoisia sormiharjoituksia (Saint- Saëns oli itsekin pianisti) #Fossiles (Fossiilit) – tässä hilpeässä, ksylofoni-voittoisessa osassa lainataan säveltäjän omaa Dance macabrea (Kalmantanssia) sekä ranskalaisia kansansävelmiä #Le Cygne (Joutsen) – teoksen kuuluisin osa: sello soittaa kaunista melodiaa pianoiden säestyksellä. Tämä on tunnetuimpia sellosävellyksiä. #Finale – finaalissa on uusi melodia, jota kuulee nykyään kännyköiden soittoäänenä, ja aikaisempien osien teemat kertautuvat nopeasti. ==Orkesterin kokoonpano== *huilu *klarinetti *kaksi pianoa *lasiharmonikka *ksylofoni *kaksi viulua *alttoviulu *sello *kontrabasso Nykyään teos esitetään usein suurella orkesterilla, ja yleensä kellopeli korvaa harvinaisen lasiharmonikan. Teoksen esitys kestää noin 20 minuuttia. ==Teos populaarikulttuurissa== *Teoksen finaalia käytetään Disneyn piirroselokuvassa Fantasia 2000 *Dick Dale on levyttänyt ”Akvaario”-osiosta surf-version. *Warner Brothersin piirretyssä vuodelta 1976 esitetään teos Väiski Vemmelsäären ja Repe Sorsan toimiessa pianisteina. *Sarjasta on tehty elokuva nimeltään Le carnaval des animaux. *Teoksen 13. osa, ”Joutsen”, soi Kummelin Tonnin seteli -sketsin taustalla. Luokka:Camille Saint-Saënsin teokset Luokka:1880-luvun musiikkiteokset
Korsun-Ševtšenkivskyi

Korsun-Ševtšenkivskyi (, ) on kaupunki Ukrainassa Tšerkasyn alueen Tšerkasyn piirissä. kaupungin väkiluvuksi arvioitiin 18 655 henkeä (2013). Vuoteen 1944 kaupungin nimi oli Korsun, mutta se nimettiin uudelleen runoilija Taras Ševtšenkon kunniaksi. Toisen maailmansodan aikana kaupungin ympäristössä käytiin suuri Korsunin mottitaistelu puna-armeijan ja saksalaisten joukkojen välillä. ==Lähteet== ==Aiheesta muualla== * Artikkeli Toronton yliopiston Encyclopedia of Ukrainessa (encyclopediaofukraine.com) Luokka:Tšerkasyn alueen kaupungit Luokka:Tšerkasyn piiri
Korsun

Korsun (muin.ven./) voi viitata seuraaviin: * Khersonesos, keskiajalla Kherson tai Korsun, entinen kaupunki nykyisessä Ukrainassa * Korsun-Ševtšenkivskyi, kaupunki Ukrainassa
Ordžonikidze

Ordžonikidze (ორჯონიკიძე, Орджоникидзе, Орджонікідзе) tarkoittaa seuraavia: * Grigori (Sergo) Ordžonikidze, gruusialainen bolševikki * Ordžonikidze, kaupunki Ukrainassa * Vladikavkaz, vuosina 1954–1990 nimeltään Ordžonikidze, kaupunki Venäjällä.
Michael Hayden

Michael Vincent Hayden (s. 17. maaliskuuta 1945, Pittsburgh, Pennsylvania) on Yhdysvaltain ilmavoimien kenraali (1967–2008), joka toimi CIA:n johtajana 2006–2009 ja NSA:n johtajana 1999–2005. Hayden oli Yhdysvaltain kansallisen tiedustelun päällikön (Director of National Intelligence, DNI) John Negroponten varamies (Principal Deputy) 21. huhtikuuta 2005 lähtien 26. toukokuuta 2006 saakka. CIA:n johtaja Porter Goss erosi tehtävästään 5. toukokuuta 2006, ja presidentti George W. Bush nimitti Haydenin hänen seuraajakseen 8. toukokuuta 2006. Hayden toimi tehtävässä 30. toukokuuta 2006 – 12. helmikuuta 2009 saakka. Häntä seurasi Leon Panetta. Hayden jäi eläkkeelle ilmavoimista vuonna 2008. ==Lähteet== Luokka:NSA:n johtajat Luokka:CIA:n johtajat Luokka:Yhdysvaltain ilmavoimien kenraalit Luokka:Vuonna 1945 syntyneet Luokka:Elävät henkilöt
Gotha

Gotha on kaupunki Saksassa Gothan piirikunnassa Thüringenin osavaltiossa. Gothassa oli vuoden 2011 lopussa noin 45 500 asukasta.Thüringer Landesamt für Statistik: Gotha, Stadt Viitattu 5.3.2013. == Sijainti == Gotha sijaitsee Thüringer Waldin pohjoisosassa Leipzigin ja Frankfurtin välisten moottoritie- ja rautatieyhteyksien varrella. Gothan naapurikunnat ovat pohjoisessa Bufleben, Goldbach ja Remstädt, idässä Friemar, Drei Gleichen ja Tüttleben, etelässä Emleben, Günthersleben-Wechmar ja Leinatal sekä lännessä Trügleben, Aspach ja Hörselgau. Kaikki nämä kunnat kuuluvat Gothan piirikuntaan. == Historia == Gotha mainitaan ensimmäisen kerran arkkipiispa Lulluksen breviariumissa nimellä villa gotaha ("hyvä vesi"). Tämän asiakirjan perusteella perustamisvuotena pidetään vuotta 775, mutta on oletettavissa, että jo aikaisemmin paikalla on ollut asustusta. Myös arkeologiset löydöt tukevat tätä näkemystä. Keskiajalla Gotha oli tärkeä kauppapaikka. Tärkeimpiä kauppatavaroita oli värimorsingosta saatava väriaine. 1700- ja 1800-luvuilla Gothasta kehittyi luonnontieteiden ja taiteiden kaupunki. Gothaan perustettiin nykyisten saksalaisten vakuutusyhtiöiden edeltäjät Gothaer Feuerversicherungsbank ("Gothan palovakuutuspankki") vuonna 1820 ja Lebensversicherungsbank 1827. 1900-luvulla Gothasta kehittyi hyvien liikenneyhteyksien siivittämänä tärkeä konepaja-, painoteollisuus- ja maataloustuotteiden jalostuspaikkakunta. Erityisen tärkeä oli lentokoneteollisuus. Gothassa rakennettiin lentokoneita jo ennen ensimmäistä maailmansotaa. Maailman ensimmäinen suurkaupunkiin (Lontoo) kohdistettu ilmahyökkäys toteutettiin Gothassa rakennetuilla pommikoneilla, jotka myös tunnettiin nimellä Gotha. Toisessa maailmansodassa Gotha välttyi suurilta tuhoilta, sillä kaupungin komendantti tarjoutui antautumaan liittoutuneiden joukkojen lähestyessä vuonna 1945. Gotha liitettiin tuolloin Neuvostoliiton miehitysalueeseen. DDR-aikana Gotha pysyi luonteeltaan teollisuuskaupunkina. == Ystävyyskaupungit == * Kielce (Puola) vuodesta 1997 * Gastonia (USA) vuodesta 1993 * Martin (Slovakia) vuodesta 1997 * Romilly-sur-Seine (Ranska) vuodesta 1960 * Salzgitter (Saksa) vuodesta 1988 == Tunnettuja gothalaisia == * Lucas Cranach vanhempi, renessanssimaalari * Ludwig Spohr, säveltäjä * Adam Weishaupt, Illuminati-lahkon perustaja ==Lähteet== ==Aiheesta muualla== * Kaupungin kotisivut Luokka:Thüringenin kunnat Luokka:Saksan kaupungit
Pultava

Pultava, myös: PoltavaPoltava, Kaino.kotus.fi/eksonyymit () on Pultavan alueen pääkaupunki Keski-Ukrainassa. Vuoden 2024 alussa kaupungissa oli 287 135 asukasta.https://rada.info/upload/users_files/21054106/41e2a553683117b2e07dda528b354aee.pdf == Historiaa == thumb|left|240px| Pultavan taistelun muistoksi pystytetty pilari Pultavan Lokakuun (vallankumouksen) puistossa. Arkeologisen aineiston perusteella kaupungin alueella on ollut asutusta jo kivikaudelta, 6.-7. vuosisadalla eaa. Paikkakunta mainitaan historiallisissa lähteissä ensi kerran vuonna 1174 nimellä Ltava. Nykyinen nimi oli käytössä liettualaisella kaudella viimeistään vuonna 1430. Kaupunki kuului Liettuan suuriruhtinaskunnalle 1300-luvulta vuoteen 1569, jolloin se siirtyi Puolan hallintaan. Paikkakunta liitettiin Venäjän keisarikuntaan vuonna 1667. Kaupungin lähistöllä käytiin 27. kesäkuuta 1709 tärkeä Suuren Pohjan sodan Pultavan taistelu, jossa Pietari Suuri kukisti Ruotsin kuninkaan Kaarle XII:n armeijan. Taistelu oli sodan käännekohta, ja siihen päättyi Ruotsin suurvaltakausi. Vuodesta 1802 lähtien kaupunki oli Pultavan kuvernementin keskus. == Liikenne == Kaupungissa on kaksi muita tärkeämpää Ukrainan rautateiden rautatieasemaa: Pultava-Eteläinen ja Kiovan asema. Pultavan Eteläinen rautatieasema (osoite: ) on kaupungin päärautatieasema. Asema rakennettiin alun perin jo 1870 ja uudelleen toisen maailmansodan jälkeen 1947. Se on kaupungin ainoa kansainvälisten junavuorojen käyttämä asema. Myös Pultavan Kiovan asema (osoite ) on merkittävä, koska sieltä liikennöidään muun muassa Ukrainan pääkaupunkiin Kiovaan. == Muuta kaupunkiin liittyvää == Ukrainan vuoden 2007 euroviisuedustaja Vjerka Serdjutška on kotoisin Pultavasta. == Lähteet == == Aiheesta muualla == * Tourist Poltava-sivusto (tourism.poltava.ua) * Poltava (encyclopediaofukraine.com) *
Hermann Hoth

Kenraalieversti Hermann ”Papa” Hoth (12. huhtikuuta 1885 Neuruppin – 26. tammikuuta 1971 Goslar) oli saksalainen upseeri, joka johti saksalaisia sotilasyksiköitä Ranskassa ja itärintamalla. Sodan jälkeen hän oli kuusi vuotta vankilassa sotarikoksista. ==Sodan hyökkäysvaihe== Kenraaliluutnanttina Hoth johti XV moottoroitua armeijaa 10. marraskuuta 1938 alkaen ja osallistui Puolan offensiiviin. Onnistuneen Ranskan valloituksen jälkeen hänet ylennettiin jalkaväenkenraaliksi 19. heinäkuuta 1940. Operaatio Barbarossan aikana Hoth komensi 3. armeijan komentajana. Hänen tehtäväkseen tuli Kaunasin valtaus ja sen jälkeen yhdessä kenraali Guderianin joukkojen kanssa Minskin operaatio. Heidän onnistui motittaa 290 000 neuvostosotilasta Białystokin luona. Lokakuussa 1942 Hoth nimitettiin Ukrainassa taistelleen 17. armeijan komentajaksi ja hän palveli tässä yksikössä myös Stalingradin ja Kurskin taisteluissa. Lähimmillään hänen joukkonsa etenivät vain 20 kilometrin päähän Moskovasta. ==Reservissä ja syytteessä== Syksyllä 1943 Saksan kärsittyä raskaita tappioita puna-armeijalle Adolf Hitler syrjäytti Hothin ja siirsi tämän reserviin. Keväällä 1945 Hoth ehti vielä toimia komentajana Harz- vuoristossa. Sodan jälkeen Hoth tuomittiin Nürnbergin oikeudenkäynnissä 15 vuodeksi vankeuteen sotarikoksista, mutta vapautettiin kuuden vuoden jälkeen vuonna 1954. ==Lähteet== == Aiheesta muualla == Luokka:Saksalaiset kenraalit Luokka:Sotarikoksista vankeuteen tuomitut Luokka:Vuonna 1885 syntyneet Luokka:Vuonna 1971 kuolleet
Airedalenterrieri

Airedalenterrieri () on terriereihin kuuluva koirarotu. Sitä sanotaan "terrierien kuninkaaksi", sillä se on terriereistä suurin. == Ulkonäkö == Airedalenterrieri on suurin terrieri. Se on lihaksikas ja melko tanakkarunkoinen koirarotu. Airedalenterrierillä on valpas ilme. Sanotaan, että sen luonne heijastuu silmien ilmeestä ja korvien asennosta. Airedalenterrierin kallo on pitkä ja litteä. Se ei saisi olla liian leveä korvien välistä ja sen tulisi kaventua hieman silmiä kohti. Airedalenterrierin kuono ja kallo ovat suunnilleen yhtä pitkät. Airiksen pää ja otsa ovat rypyttömiä ja otsapenger tuskin havaittava. Posket ovat tasaiset ja kuivat. Kuono-osa on silmien alapuolella täyteläinen ja yhdensuuntainen kallon kanssa. Hienovaraiset piirteet estävät mitättömän ja kiilamaisen vaikutelman. Airiksen leuat ovat syvät, voimakkaat, vankat ja lihaksikkaat. Leukojen liiallinen voimakkuus ei saisi johtaa poskien pullistumiseen, sillä näkyvästi pyöristyneet posket ovat virhe. Huulien tulisi olla tiiviit ja kirsun musta. Silmät ovat tummat ja pienet, eivät ulkonevat. Airiksen ilme on terrierimäinen, älykäs ja valpas. Vaaleat ja/tai ulkonevat silmät ovat erityisen epätoivottavat. Korvat ovat V:n muotoiset ja pään sivuilla kannetut. Niiden tulisi olla pienet suhteessa koiran kokoon. Väriltään airedalenterrierri on ruosteenruskea, ja sillä on musta tai tummanharmaa satula (black and tan). kaula pitkä ja runko neliömäinen, luusto vankka. Peitinkarva on suoraa, karkeaa ja tiheää, pohjavilla pehmeää. Uroksen säkäkorkeus on noin 60 cm, nartun noin 57 cm. Airedalenterrierin purenta on täydellisen leikkaava. Sen etuhampaat ovat tasaisessa rivissä ja tasapurenta on sallittu. Airedalenterrierin kaula on kuiva ja lihaksikas. Se on kohtuullisen pitkä ja leviää lapoja kohden. Airiksella ei ole löysää kaulanahkaa. Eturaajojen lavat ovat pitkät, viistot ja hyvin kulmautuneet. Lapaluut ovat litteät. Kyynärpäät ovat tiiviit ja helposti liikkuvat. == Luonne ja käyttäytyminen == Luonteeltaan airedalenterrieri on ulospäinsuuntautunut, luottavainen sekä ystävällinen. Se tulee toimeen lastenkin kanssa. Airedalenterrieriä voidaan käyttää myös vahtikoirana. Sen koulutus on aloitettava pienestä pitäen. == Alkuperä == Rotu on kotoisin Yorkshiren alueella Englannissa sijaitsevasta Aire-joen laaksosta. Airedalenterriereitä käytettiin vahteina ja viestinviejinä ensimmäisessä maailmansodassa. Suomen airedalenterrieriyhdistys ry perustettiin vuonna 1946. Sen tehtävänä on edistää rotuharrastusta ja jalostusta. == Lähteet == == Aiheesta muualla == *Rotumääritelmä (Suomen Kennelliitto, pdf) *Suomen Airedalenterrieriyhdistys Luokka:Englantilaiset koirarodut Luokka:FCI 3 Terrierit Luokka:Terrierit Luokka:Seulonnan keskeiset artikkelit
Darkness

Darkness tai The Darkness voi tarkoittaa ainakin seuraavia: * Darkness, Hell- Born-yhtyeen albumi vuodelta 2008 * Darkness – pimeys, Jaume Balaguerón ohjaama elokuva vuodelta 2002 * The Darkness, brittiläinen glam rock -yhtye * The Darkness, Dawn of Solacen albumi vuodelta 2006 * The Darkness, videopeli ** The Darkness II, pelin jatko-osa. * Darkness, Stitched Up Heartin albumi vuodelta 2020
Olšanka

Olšanka () tai Psel on kylä Belgorodin alueella Venäjällä. Toisen maailmansodan aikaan saksalaisten onnistui pysäyttää puna-armeijan Kurskin taistelusta alkanut vastahyökkäys tilapäisesti Olšankaan. Luokka:Belgorodin alue Luokka:Venäjän kylät
Psel

Psel (, , Psjol) on Dneprin sivujoki Venäjän Kurskin alueella ja Ukrainassa. Joen pituus on 717 kilometriä, keskivirtaama alajuoksulla 55 m3/s ja valuma- alueen laajuus 22 800 neliökilometriä. Tyypillisesti joki jäätyy joulukuussa ja vapautuu jäästä maaliskuun lopulla tai huhtikuun alussa. Joki saa alkunsa Keski-Venäjän ylängöltä Venäjän Belgorodin alueen pohjoisosista, josta se virtaa länteen Kurskin alueen läpi (Obojanin kaupungin eteläpuolelta) Ukrainan Sumyn alueelle. Joki virtaa Sumyn kaupungin halki ja jatkaa etelälounaaseen Pultavan alueen läpi. Pultavan alueen pohjoisosissa se sivuaa Hadjatšin kaupungin itäosia. Joki yhtyy Dnepriin Krementšukin ja Komsomolskin kaupunkien välissä, Kamjansken tekojärven luoteisosassa. Kuva:Gornal-359566.jpg|Joen yläjuoksua. Kuva:Псел у Сумах.jpg|Psel Sumyn kohdalla. Kuva:Omelnik Polt Krem 04.jpg| ==Lähteet== ==Aiheesta muualla== Luokka:Dneprin vesistö Luokka:Ukrainan joet Luokka:Venäjän joet